សេចក្តីជូនដំណឹង

ស្តីពី

ការជ្រើសរើសក្រុមហ៊ុនផ្គត់ផ្គង់ និងតម្លើងម៉ូទ័របូមទឹកអណ្តូងខួង ប្រើប្រាស់ថាមពលពន្លឺព្រះអាទិត្យ

សមាគមអ្នកផ្គត់ផ្គង់ទឹកស្អាតកម្ពុជា (CWA) អង្គការយូនីសេហ្វ (UNICEF) និងប្រតិបត្តិករផ្គត់​ផ្គង់ទឹកស្អាតសេកគង់ ប្រតិបត្តិករផ្គត់​ផ្គង់ទឹកស្អាតប៉េងហុង ស្ថិតនៅក្នុងស្រុកឧដុង្គ ខេត្តកំពង់ស្ពឺ បាននឹងកំពុង​អនុវត្តគម្រោង «**បង្កើននូវភាពធនសម្រាប់ការផ្គត់ផ្គង់ទឹកស្អាតដល់ប្រជាជនរស់នៅក្នុងតំបន់ដែលបានរងគ្រោះពីគ្រោះធម្មជាតិ ដែលមិនទាន់មានបណ្តាញទឹកស្អាត**» ក្រោមជំនួយថវិកាពីអង្គការយូនីសេហ្វ ក្នុងក្របខណ្ឌកិច្ចសហប្រតិបត្តិការជាមួយក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍។ សមាគមមានកិត្តិយសសូមអញ្ជើញ​ក្រុមហ៊ុន ឬអ្នកម៉ៅការ ដែលមានបទពិសោធន៍ក្នុងការតម្លើងម៉ូទ័របូមទឹកពីអណ្តូងខួង ដោយប្រើថាមពលពន្លឺព្រះអាទិត្យ(ប្រព័ន្ធសូឡា) ក្នុងព្រះរាជាណាចក្រកម្ពុជា ដាក់ពាក្យស្នើសុំផ្គត់ផ្គង់សេវាកម្ម និងបំពាក់បរិក្ខារម៉ូទ័របូមទឹកដោយប្រើប្រាស់ថាមពលពន្លឺព្រះអាទិត្យ(ប្រព័ន្ធសូឡា) ជូន​ដល់ប្រតិបត្តិករទឹកស្អាតទាំងពីរខាងលើ ដូចមាន​ក្នុងតារាងព័ត៌មាន និងលក្ខខណ្ឌ​លម្អិតដូចខាងក្រោម៖

|  |  |  |  |  |
| --- | --- | --- | --- | --- |
| **ល.រ** | **បរិយាយពីសម្ភារ** | **លក្ខណៈសម្ភារ** | **ជម្រៅអណ្តូង(m)** | **ចំនួន** |
| 1 | ម៉ូទ័បូមទឹកអណ្តូង និងប្រព័ន្ធសូឡា  | 5ph-10hp​,​,Q=2 -3m3/h | 50 **m** ទៅ100 **m** | 7 |
| 2 | ប្រព័ន្ធខ្សែភ្លើង ខ្សែកាប និងប្រអប់ភ្លើង | ខ្សែកាបសម្រាប់ចាប់ម៉ូទ័របូមទឹកពី អណ្តូង និងខ្សែភ្លើងតម្លើងប្រព័ន្ធ | **50 m** ទៅ100 **m** | 7 |
| 3 | បំពង់បូមទឹកឆៅ និងគ្រឿងតណភ្ជាប់ | បំពង់នាំទឹកពីម៉ូទ័រឡើងមកដល់មាត់អណ្តូង និងគ្រឿងតំណផ្សេងៗ | 50 **m** ទៅ100 **m** | 7 |

1. រាល់ឯកសារដេញថ្លៃរួមមាន៖ ពាក្យសុំដេញថ្លៃ និងឯកសារភ្ជាប់នានា ត្រូវដាក់ក្នុងស្រោមសំបុត្របិទជិត រួចផ្ញើមកការិយាល័យសមាគម រៀងរាល់ម៉ោងធ្វើការឲ្យបានមុនថ្ងៃទី១២ ខែវិច្ឆិកា​ ឆ្នាំ២០២១។ ​​រាល់ឯកសារដេញថ្លៃទាំងឡាយដែលបានដាក់ក្រោយកាលបរិច្ឆេទ មិនត្រូវបានពិចារណាឡើយ។
2. ក្រុមហ៊ុនដែលទទួលបានជោគជ័យ ត្រូវរៀបចំតម្លើងម៉ូទ័របូមទឹកអណ្តូងខួង ប្រើប្រាស់ថាមពលពន្លឺព្រះអាទិត្យ(ប្រព័ន្ធសូឡា) ជូនស្ថានីយផ្គត់ផ្គង់ទឹកស្អាតទាំងពីរខាងលើ យ៉ាងយូរបំផុតត្រឹម**ថ្ងៃទី២០ ខែមីនា ឆ្នាំ២០២២**។
3. ក្រុមហ៊ុនដែលមានចំណាប់អារម្មណ៍ អាចមកទទួលឯកសារដេញថ្លៃនៅសមាគមអ្នកផ្គត់ផ្គង់ទឹកស្អាតកម្ពុជា ដោយ​ឥតគិតថ្លៃ​ ដែលមានអាសយដ្ឋានដូចរៀបរាប់ខាងក្រោម ឬទាញយកពីគេហទំព័រ [www.cwa.org.kh](http://www.cwa.org.kh) ឬទំព័រហ្វេសប៊ុក Cambodian Water Supply Association និង អ៊ីមែល៖ info@cwa.org.kh។ ***រាល់តម្លៃត្រូវបូកបញ្ចូលពន្ធលើតម្លៃបន្ថែម(VAT) ឬបញ្ជាក់ពីការបង់ពន្ធកាត់ទុក (Withholding Tax) ក្នុងករណីពុំមាន(VAT)។***
4. ការបើកស្រោមសំបុត្រដេញថ្លៃនឹងត្រូវប្រព្រឹត្តឡើងជាសាធារណៈនៅការិយាល័យ​សមាគម នា**ថ្ងៃទី២២ ខែវិច្ឆកា ឆ្នាំ២០២១** **វេលាម៉ោង ២:០០រសៀល** ដែលមានអ្នកចូលរួមមកពីតំណាងស្ថានីយផ្គត់ផ្គង់ទឹកស្អាត តំណាង អង្គការ

1. យូនីសេហ្វ តំណាងមកពីក្រសួងឧសហកម្ម​ វិទ្យាសាស្រ្ត បច្ចេកវិទ្យា និងនវានុវត្តន៍ និងតំណាងក្រុមហ៊ុនដាក់ដេញថ្លៃ។
2. **អាសយដ្ឋានទំនាក់ទំនង និងដាក់ពាក្យ៖** មជ្ឈមណ្ឌលភ្នំពេញ អគារF ជាន់ទី២ វិថីសម្តេចសុធារស សង្កាត់ទន្លេបាសាក់ ខណ្ឌចំការមន រាជធានីភ្នំពេញឬ ទូរស័ព្ទលេខ៖ 0១២​ ៤៩៤ ៧៦០ ឬ ០១៧ ៧៩៩ ៣៣៧ ឬ ០៧០ ៧៩៩ ៣៣៧ ឬ ០៩៧៧ ១៧៩ ៩៤៣។ អ៊ីមែល៖ info@cwa.org.kh គេហទំព័រ៖ [www.cwa.org.kh](http://www.cwa.org.kh)